b'\n_START_ARTICLE_\nPid\xc5\xbein\n_START_PARAGRAPH_\nPid\xc5\xbein (angle\xc5\xa1ko pidgin) je pomo\xc5\xbeni sporazumevalni jezik; poenostavljena oblika jezika neke (navadno prevladujo\xc4\x8de) skupine, ki ga za medsebojno sporazumevanje kot linguo franco za\xc4\x8dno uporabljati pripadniki druge (navadno podrejene, npr. su\xc5\xbenji) skupine. Pid\xc5\xbeini lahko obsegajo le nekaj sto besed z zelo poenostavljeno slovnico. Ve\xc4\x8dina pid\xc5\xbeinov temelji na jezikih evropskih kolonialnih sil, angle\xc5\xa1\xc4\x8dini, franco\xc5\xa1\xc4\x8dini, portugal\xc5\xa1\xc4\x8dini, \xc5\xa1pan\xc5\xa1\xc4\x8dini ali nizozem\xc5\xa1\xc4\x8dini._NEWLINE_Ob\xc4\x8di strokovni izraz\xc2\xa0\xc2\xbbpid\xc5\xbein\xc2\xab\xc2\xa0izhaja iz istoimenskega jezika (angle\xc5\xa1ko pijin), na angle\xc5\xa1\xc4\x8dini temelje\xc4\x8dega pid\xc5\xbeina, ki je v rabi na Salomonovih otokih v Tihem oceanu in ima okrog 350.000 govorcev, od katerih ga okrog 15.000 uporablja kot materni jezik. Visoko \xc5\xa1tevilo doma\xc4\x8dih govorcev ka\xc5\xbee na to, da ta jezik pravzaprav ni ve\xc4\x8d pid\xc5\xbein, ampak je prerasel v kreol\xc5\xa1\xc4\x8dino.'